EkBass/fiwiki-20250220-pages-articles huggingface dataset:
Kabul Weekly

Kabul Weekly oli afganistanilainen sanomalehti, joka ilmestyi Kabulissa. Se perustettiin vuonna 1991, mutta julkaisu jouduttiin lopettamaan vuonna 1994. Lehti alkoi taas ilmestyä Taliban-hallinnon kaaduttua. Kabul Weekly ilmestyi joka keskiviikko, ja se julkaisi uutisia englanniksi, dariksi ja paštuksi. Lehden levikki oli noin 10 000, ja se oli maan merkittävin sanomalehti, jota luettiin niin Kabulissa kuin maaseudullakin. Kabul Weekly oli poliittisesti ja taloudellisesti riippumaton eturyhmistä, mutta se kaatui ilmoitustulojen romahtamiseen. Suuret ilmoittajat tukivat vuoden 2009 vaaleissa Hamid Karzaita, jojon kohdistuvaa kritiikkiä lehti oli julkaissut. Tammikuussa 2011 lehden etusivulle ilmestyi tieto, että lehti lakkaa ilmestymästä: "Koska tämä on kolumni, haluan kertoa etusivulla päätöksestäni lakkauttaa Kabul Weekly. Faheem Dashty, 30. tammikuuta 2011". Lehden viimeinen numero ilmestyi kuitenkin keskiviikkona 2. maaliskuuta 2011.Editorsweblog.org 3.3.2011, viitattu 28.6.2011 ==Lähteet== == Aiheesta muualla== *Kabul Weekly Kabul Weekly Online Portal Luokka:Afganistanilaiset sanomalehdet Luokka:Kabulin historia
Nederlands Dagblad

Nederlands Dagblad on alankomaalainen sanomalehti, jonka päivittäinen levikki on noin 30 000. Vastarintaliike perusti lehden alun perin vuonna 1944 nimellä Reformatie-stemmen (Reformaation ääniä). Sodan jälkeen lehden nimeksi vaihdettiin Gereformeerd gezinsblad. Nykyisellä nimellään se on toiminut vuodesta 1967 lähtien. Lehdellä on ollut läheinen yhteys Gereformeerd Politiek Verbond -puolueeseen. Viime vuosina se on laajentanut aihepiiriään, mutta säilyttänyt kristillisen näkökulman. == Aiheesta muualla == *Nederlands Dagblad Luokka:Alankomaalaiset sanomalehdet
Bonnier

Bonnier AB on Bonnierin suvun omistuksessa oleva yksityinen ruotsalainen mediakonserni. Yhtiön perusti saksanjuutalaiseen sukuun kuulunut liikemies Gerhard Bonnier (s. Gutkind Hirschels) vuonna 1804 Kööpenhaminassa Tanskassa, jolloin Bonnier julkaisi ensimmäisen kirjansa, Underfulde og sandfærdige kriminalhistorier. Gerhard Bonnierin poika muutti myöhemmin Ruotsiin, jolloin Bonnierista kehittyi ruotsalainen yhtiö. Yhtiön pääkonttori sijaitsee Tukholmassa. Bonnier on Pohjoismaiden toiseksi suurin viestintäyhtiö. Sen liikevaihto vuonna 2004 oli 2 169 miljoonaa euroa. Bonnierilla on toimintaa sanomalehti-, kustannus- ja televisioalalla. Sen tytäryhtiön Marieberg Internationalin omistuksessa ovat muun muassa Expressen ja Dagens Nyheter. Bonnierin Suomessa nykyään julkaistavia lehtiä ovat Digikuva, Tieteen Kuvalehti Historia, KotiMikro, Kunto Plus, National Geographic Suomi, Tee Itse ja Tieteen Kuvalehti. Bonnier omistaa Suomessa merkittävän määrän kustantamoja: suomalaisen kustannusyhtiön Tammen, huhtikuussa 2011 Sanomalta ostetun Suomen suurimman kirjankustannusyhtiön WSOY:n, tieto- ja lastenkirjallisuuteen keskittyvän Readme.fi-kustantamon, jonka se osti vuonna 2008, Johnny Knigan ja kesällä 2018 ostetun Kosmos-kustantamon. Stockmann myi Akateemisen Kirjakaupan Bonnierille 1. lokakuuta 2015. Heinäkuussa 2018 Telia osti Bonnierilta Bonnier Broadcastingin, jolle kuuluivat Ruotsin TV4, C More ja suomalainen MTV. Kauppahinta oli 9,2 miljardia kruunua (888 miljoonaa euroa) käteisellä. Kaupan jälkeen Ruotsin valtio tulee hallitsemaan yleisradioyhtiö SVT:n lisäksi maan suurinta yksityistä kanavaa. Maan poliitikot pitivät median keskittymistä valtion käsiin ongelmallisena. Marraskuussa 2019 kauppa sai hyväksynnän Euroopan komissiolta, ja 2\. joulukuuta 2019 Bonnier Broadcasting siirtyi Telian omistukseen. Kaupan jälkeen Bonnier Broadcastingin nimi vaihtui TV4 Mediaksi. == Bonnier Publications Oy == Bonnier Publications Oy on kustannustalo, joka julkaisee erikoisaikakauslehtiä sekä elämäntapalehtiä. Yritys kuuluu kaikissa Pohjoismaissa toimivaan Bonnier Publications-konserniin ja sitä kautta kansainväliseen Bonnier-konserniin. Yrityksen julkaisemiin aikakauslehtiin kuuluvat Tieteen Kuvalehti, Tieteen Kuvalehti Historia, National Geographic Suomi, Kunto Plus, KotiMikro, Digikuva ja Tee Itse. Bonnierin julkaisema Evita-lehti ilmestyi viimeisen kerran elokuussa 2013. Helmikuussa 2014 Bonnier myi Olivian, Divaanin ja Costumen Aller Medialle. == Nordic Broadcasting Oy == Nordic Broadcasting Oy oli ruotsalaisen mediayhtiö Bonnierin omistama yritys, joka omisti suomalaisen MTV:n ja ruotsalaisen TV4-gruppenin. Nordic Broadcasting perustettiin Bonnierin ja Proventuksen yhteisyrityksenä, mutta vuonna 2007 Bonnier osti Nordic Broadcastingista Proventuksen osuuden. Nordic Broadcasting sulautui MTV Oy:hyn 31. joulukuuta 2013. == Lähteet == == Aiheesta muualla == * Bonnierin kotisivut * Umeå researchers working with Bonnier and Harvard on the future of digital magazines * Luokka:Seulonnan keskeiset artikkelit
Shekulli

Shekulli (albaniaksi vuosisata) on albanialainen sanomalehti. Se julkaistaan päivittäin Tiranassa. Lehden julkaisu aloitettiin syyskuussa 1997 ja sen nykyinen levikki on noin 24 000. Shekullista on julkaistu myös online-versiota toukokuusta 1999 lähtien. == Aiheesta muualla == *Shekulli Online Luokka:Albanialaiset sanomalehdet
El Khabar

El Khabar on Algeriassa päivittäin ilmestyvä arabiankielinen sanomalehti. Sen julkaisu aloitettiin marraskuussa 1990. Lehden nykyinen levikki on lähes 400 000\. == Aiheesta muualla == * El Khabar , , Luokka:Algerialaiset sanomalehdet
Gregorius IX

Gregorius IX (oikea nimi: Ugolino di Conti, noin 1145–1241) oli paavina 19. maaliskuuta 1227 – 22. elokuuta 1241.Hanska 2005, s. 321. == Taistelu keisaria vastaan == Gregorius IX kuului vaikutusvaltaiseen soturisukuun. Hän seurasi tarkkaan edeltäjänsä Honorius III:n ja enonsa Innocentius III:n luomaa perinnettä paavin ylivallan pönkittämisessä. Hän muistutti enoansa myös siinä, että molemmilla oli lainopillinen koulutus ja diplomaattista kokemusta. Gregorius kävi edeltäjänsä tavoin Sisilian ja Saksan hallitsijan Fredrik II:n kimppuun, julisti tämän harhaoppiseksi ja valtasi Kirkkovaltion sotajoukkojen ja kapinallisen Lombardian liittokunnan avulla ristiretkellä olleen Fredrikin napolilaiset alueet. Kesällä 1229 Fredrik II palasi odottamatta Italiaan, mikä riitti hajottamaan paavia tukeneet sotajoukot. Vuonna 1230 Gregorius joutui neuvottelujen jälkeen perumaan Fredrikille julistamansa pannan, mutta Sisiliassa takavarikoidut kirkon tilukset Fredrikin täytyi vastineeksi palauttaa. Lisäksi Sisilian papisto vapautettiin samalla sekä maallisten tuomioistuinten alaisuudesta että verovelvollisuudesta kuninkaalle. Lombardiassa puhkesi vuonna 1236 aseellinen taistelu sekä Fredrik II:n ja hänen kapinallisten alaistensa välillä että keisarin italialaisten kannattajien ja vastustajien välillä. Gregorius IX julisti Fredrik II:n uudelleen pannaan vuonna 1239 sen jälkeen, kun oli ottanut uudelleen keisarinvastaisen Lombardian liittokunnan johtoonsa. Gregorius oli jo aikeissa julistaa sodan, kun kuolema keskeytti vihamielisyydet vuonna 1241. Innocentius IV jatkoi Frederikin vainoamista. Gregorius oli kuollessaan varsin iäkäs, noin 95-vuotias. == Merkitys Suomelle == Kirjeellä, jonka Gregorius päiväsi 23. tammikuuta 1229, hän antoi siirtää Suomen piispanistuimen Nousiaisista soveliaampaan paikkaan, Turkuun Koroistenniemelle. Läheisen Halisten kaupunginosan halki kulkeva pääkatu on nimetty Gregorius IX:n tieksi. == Katso myös == * Inkvisitio * Kuudes ristiretki == Lähteet == * ===Viitteet=== == Aiheesta muualla == Luokka:1140-luvulla syntyneet Luokka:Paavit Luokka:Vuonna 1241 kuolleet
Matt Stone

Matthew Richard ”Matt” Stone (s. 26. toukokuuta 1971) on yhdysvaltalainen animaattori, elokuvaohjaaja, käsikirjoittaja, näyttelijä ja ääninäyttelijä. Stone loi Trey Parkerin kanssa animoidun televisiosarjan South Park. Stone syntyi Houstonissa Texasissa roomalaiskatolilaiselle amerikanirlantilaiselle Whitney Stonelle ja juutalaiselle Sheila Lois Belascolle. Hän ei ole hengellinen, vaan pitää itseään ateistina. Hän varttui Denverin esikaupungissa Littletonissa Coloradossa. Hän kävi Heritage High Schoolia. Hän suoritti matematiikan ja graafikon tutkinnon Coloradon yliopistossa Boulderissa. Vuonna 1993 tehty Cannibal! The Musical oli Stonen ja Parkerin ensimmäinen menestyselokuva. South Park alkoi Comedy Central -kanavalla vuonna 1997. Maaliskuussa 2011 tuli ensi-iltaan South Parkin tekijätiimin musikaali The Book of Mormon. == Filmografia == Ilmestymisvuosi Suomenkielinen nimi Alkuperäinen nimi Rooli 1992 Jesus vs. Frosty Näyttelijä, Käsikirjoittaja, Tuottaja 1994 Cannibal! The Musical Näyttelijä, Käsikirjoittaja, Tuottaja 1995 Jesus vs. Santa Näyttelijä, Käsikirjoittaja, Tuottaja Your Studio and You Näyttelijä, Käsikirjoittaja Cameo 1997 South Park (1997–) Toinen Luoja, Ääninäyttelijä, Käsikirjoittaja, Ohjaaja, Tuottaja Orgazmo Näyttelijä, Käsikirjoittaja, Tuottaja Cameo 1998 Sekopallo Näyttelijä 1999 South Park: Bigger, Longer & Uncut Ääninäyttelijä, Käsikirjoittaja, Tuottaja 2000 Even If You Don't Ohjaaja Musiikkivideo 2001 Princess (Flash series) Ääninäyttelijä, Käsikirjoittaja, Tuottaja, Ohjaaja Animation Shorts That's My Bush! (Television Series; 2001) Luomassa, Käsikirjoittaja, Tuottaja Cameo 2003 Bowling for Columbine Haastateltavana 2004 Team America: World Police Ääninäyttelijä, Käsikirjoittaja, Tuottaja 2006 This Film Is Not Yet Rated Vierailija 2007 Electric Apricot: Quest for Festeroo Näyttelijä === Äänirooleja South Parkissa === *Kyle ja hänen isänsä *Kenny ja hänen isänsä *Jimbo Kern *Jeesus *Butters Stotch *Saddam Hussein *Pip *Terrance *Tweek *Jimmyn isä == Musikaali == *The Book of Mormon (2011) ==Lähteet== == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset käsikirjoittajat Luokka:Yhdysvaltalaiset ääninäyttelijät Luokka:Yhdysvaltalaiset skeptikot Luokka:Primetime Emmy -palkinnon saajat Luokka:Vuonna 1971 syntyneet Luokka:Elävät henkilöt Luokka:Amerikanirlantilaiset Luokka:Amerikanjuutalaiset
Diari d’Andorra

Diari d’Andorra on Andorrassa julkaistava katalaaninkielinen sanomalehti. Se ilmestyy päivittäin. Lehden levikki on noin 3 000 (2002). == Aiheesta muualla == *Diari d’Andorra Luokka:Andorralaiset sanomalehdet
Synnøve Eriksen

Synnøve Eriksen (s. 1963) on Oslossa asuva norjalainen romaanikirjailija. Hän on kirjoittanut 20-osaisen kirjasarjan nimeltä Bergfoss, jonka Bladkompaniet- kustantamo on julkaissut. Bergfoss-sarjan ensimmäinen kirja on nimeltään Første møte (Ensimmäinen kohtaaminen). Luokka:Norjalaiset kirjailijat Luokka:Vuonna 1963 syntyneet Luokka:Elävät henkilöt
Léo (jalkapalloilija)

Leonardo Lourenço Bastos, pelaajanimeltään Léo (s. 6. heinäkuuta 1975) on brasilialainen jalkapalloilija, joka edustaa portugalilaista SL Benficaa. Léon pelipaikka on laitapuolustaja. 169 senttimetriä pitkä Léo aloitti ammattilaisuransa Americanossa vuonna 1996, ja seuraavana vuonna hän siirtyi União São Joãoon. Parin União-kauden jälkeen Léo muutti SE Palmeirasin riveihin, mutta silloinen valmentaja Luiz Felipe Scolari antoi hänelle potkut ennen kuin hän oli ehtinyt pelata seurassa yhtään ottelua. Santos FC hankki Léon vuonna 2000. Hän pelasi seurassa yli 200 ottelua ja voitti kaksi Brasilian mestaruutta, kunnes siirtyi Benficaan vuonna 2005. Brasilian maajoukkueessa Léo on pelannut kahdeksan ottelua. ==Aiheesta muualla== *Leon pelaajaprofiili Benfican sivuilla Luokka:Brasilialaiset jalkapalloilijat Luokka:Vuonna 1975 syntyneet Luokka:Elävät henkilöt
Koukkuniemen vanhainkoti

Koukkuniemen vanhainkoti on Tampereella Lapinniemen kaupunginosassa sijaitseva Pohjoismaiden suurin vanhainkoti. Siellä toimii yhteensä 35 osastoa, joista neljä on dementiaosastoja. Kullakin osastolla on 15-43 asukasta. Vanhainkoti tarjoaa tamperelaisille vanhuksille lyhyt- ja pitkäaikaishoitoa sekä päiväkeskustoimintaa. Asukaspaikkoja hoito- ja hoivaosastoilla on 997. Henkilökuntaa Koukkuniemen vanhainkodissa on 436. Toukokuussa 2010 julkistettiin Tampereen kaupungin laaja suunnitelma vanhainkodin kehittämiseksi peruskorjauksin ja uudisrakennuksin. Aikomuksena on tehdä Koukkuniemen vanhainkodista vuoteen 2020 mennessä kokonainen ”vanhusten kaupunki”, jonne sijoitettaisiin 1 200 vanhusta. Rakentamisen suunnitellaan etenevän sitä mukaa, kun kaupungilla on siihen varaa; kokonaiskustannuksiksi arvioitiin noin sata miljoonaa euroa. == Historia == Hoidokkien lukumäärä alkuvuosina Hoidokkien lukumäärä alkuvuosina Vuosi Henkeä 1886 96 1887 231 1897 363 1909 492 1918 804 Koukkuniemen vanhainkoti rakennettiin Näsijärven rantaan tukkukauppias Gustaf Fredrik Ahlgrenin testamentin (150 000 mk) turvin. Rakennustyöt kestivät vuoden ja vihkiäisiä vietettiin 1. marraskuuta 1886. Valmistuessaan Koukkuniemi käsitti päärakennuksen, sairashuoneen ja talousrakennuksen (konttori, keittiö ja ruokasali) sekä ulkorakennuksen (makasiini, talli, navetta sekä saunarakennus). Alkuaan Koukkuniemi toimi vaivaistalona, jossa asukkaina olivat holhousta tarvitsevat lapset, aikuiset sekä vanhukset. Vuonna 1893 rakennettiin lastenkoti, vuonna 1902 mielisairaala sekä työlaitos vuonna 1906. thumb|Vuonna 1888 Koukkuniemen pihaan pystytettiin Emil Wikströmin veistämä rintakuva Gustaf Fredrik Ahlgrenista, jonka testamenttaamilla varoilla toiminta aloitettiin. Vuonna 2006 hoitaja Laila Koskela teki hoitajien riittämättömästä määrästä valituksen, jonka seurauksena Koukkuniemen vanhainkoti sai Länsi-Suomen lääninhallitukselta huomautuksen 30. maaliskuuta 2006.http://www.laaninhallitus.fi/lh/lansi/bulletin.nsf/MainArticlesPublicFin/2B52BEEE0ABEC6AAC225714100257831 Vanhainkoti velvoitettiin perustamaan 1. helmikuuta 2007 mennessä 103 uutta hoitajan tointa ja näin nostamaan hoidontasoa Sosiaali- ja terveysministeriön sekä Kuntaliiton antamien laatusuositusten mukaisesti tyydyttäväksi. Stakes julkaisi raportin vanhainkodin tilanteesta 2008. Hoitajien lisäyksen myötä psyykenlääkkeiden ja unilääkkeiden käyttö vanhainkodissa puolittui. == Rakennukset == Sairaala, Koivula, Toukola, Havula, Lehtelä, Iltala, Urpula, Jukola, Impivaara, Varpula, Männistö, Hallintorakennus, Ravintokeskus == Lähteet == *Koukkuniemen vanhainkoti === Viitteet === == Aiheesta muualla == *Koukkuniemen historiapolku: Elonvirtaa ja päiväperhoja *Koskesta voimaa -sivusto: Koukkuniemi 1940–1960 * Luokka:Lapinniemi Luokka:Tampereen rakennukset ja rakennelmat Luokka:Vanhainkodit
Buenos Aires Herald

Buenos Aires Herald oli Buenos Airesissa, Argentiinassa päivittäin ilmestyvä sanomalehti. Sen uutiset olivat englannin kielellä. Skotlantilaissyntyinen William Cathcart perusti lehden vuonna 1876. Lehti ilmestyi alun perin kerran viikossa, ja välitti tietoja laivaliikenteestä ja kansainvälisiä uutisia maassa asuville ulkomaalaisille. Vuodesta 1968 päätoimittajana toiminut britti Robert Cox alkoi kirjoittaa paikallisista asioista, etnekin sellaisista joista muut mediat eivät halunneet puhua. Sanomalehti tuli kuuluisaksi kun se kirjoitti vuosien 1976-1983 sotilasvallan aikana kadonneista ihmisistä. Se harvensi ensin ilmestymistään ja lakkautettiin kokonaan vuonna 2017. == Lähteet == Luokka:Argentiinalaiset sanomalehdet Luokka:Buenos Aires
Juha Jokela

Juha Petteri Jokela (s. 7. tammikuuta 1970 Tampere)Kuka kukin on 2007, Otava 2006 on suomalainen teatteriohjaaja, näytelmäkirjailija ja käsikirjoittaja. Jokela sai jo tunnustusta televisiosarjoistaan, mutta Mobile Horror Teatteri Jurkkaan nosti Jokelan käsikirjoittajana julkisuuteen. Jokelan tehdessä uuden televisiosarjan tai näytelmän verrataan sitä usein Mobile Horroriin. Jokela pääsi ylioppilaaksi 1989 Tampereen lyseon lukiosta, harjoitti yleisen kirjallisuustieteen ja teatteritieteen opintoja Helsingin yliopistossa 1990–1994 ja on ollut ohjaajaopiskelijana Teatterikorkeakoulussa 1994 eteenpäin. Jokela asuu Helsingissä ja on naimisissa näyttelijä Mari Lehtosen kanssa. Heillä on kaksi yhteistä lasta. == Teokset == === Näytelmät === * Mobile Horror, käsikirjoitus ja kantaesityksen ohjaus, Teatteri Jurkka, 2003 * Fundamentalisti, käsikirjoitus ja kantaesityksen ohjaus, Teatteri Jurkka, 2006 * Esitystalous, käsikirjoitus ja kantaesityksen ohjaus, Espoon kaupunginteatteri, 2010 * Patriarkka, käsikirjoitus ja kantaesityksen ohjaus, Kansallisteatteri, 2012 * Esitystalous 2, käsikirjoitus ja kantaesityksen ohjaus, Espoon kaupunginteatteri, 2013 * Sumu, Kansallisteatteri, 2016 * Esitystalous 3 – Radio, teksti ja ohjaus, Espoon kaupunginteatteri, 2018 * Dosentit, käsikirjoitus ja kantaesityksen ohjaus, Kansallisteatteri, 2020 === Televisiosarjat === * Nahkiaiset pääkäsikirjoittaja, 1998 * Pulkkinen käsikirjoitus yhdessä Jari Salmen kanssa, 1999–2002 * Itse valtiaat pilotti, käsikirjoitus, kuvaus, 2001 * Itse valtiaat kiitokset, 2008 * Remontti, käsikirjoitus, ohjaus yhdessä Rike Jokelan kanssa, 2003 * Firma, käsikirjoitus, ohjaus yhdessä Rike Jokelan kanssa, 2005 * Virta, käsikirjoitus yhdessä Rike Jokelan ja Leo Viirteen kanssa, 2010 * Kallio, käsikirjoitus yhdessä Tommi Liskin ja Mari Perankosken kanssa, 2010 === Lyhytelokuvat === * Kaste, käsikirjoitus, 1993 * Lasinen olkapää, käsikirjoitus ja ohjaus, 1996 * Bileet, käsikirjoitus ja ohjaus, 1998 == Palkintoja == * Pohjoismainen näytelmäkirjailijapalkinto, näytelmästä Fundamentalisti, 2008 * Venla- palkinto: Paras komediasarja 1999, Yleisövenla 2000 tv-sarjasta 'Pulkkinen'. Kaikkiaan neljä Venla-palkintoa. * Nelosen kanavakohtainen Venla-kunniakirja, 'Pulkkisen' käsikirjoituksesta yhdessä Jari Salmen kanssa, 2000 * 2. palkinto YLEn viihdeohjelmakilpailussa, 1993 * Tunnustuspalkinto musikaalin 'Saari' libretosta LUSESin musikaalikilpailussa, 1991 * Suomi-palkinto, 2013 * Koura- palkinto, 2003 ja 2010. * Olavi Veistäjä -palkinto, 2003. * Pohjoismainen draamapalkinto, 2019 * Risto Pelkonen - ihmisoikeuspalkinto, Dosentit- näyttämöteoksesta, 2023. == Lähteet == Luokka:Suomalaiset teatteriohjaajat Luokka:Suomalaiset näytelmäkirjailijat Luokka:Suomalaiset televisiokäsikirjoittajat Luokka:Vuonna 1970 syntyneet Luokka:Elävät henkilöt
Schibsted

Schibsted on norjalainen, Norjan suurin ja Pohjoismaiden kolmanneksi suurin mediakonserni. Sen pääkonttori sijaitsee Oslossa. Yhtiön liikevaihto vuonna 2011 oli 14 378 miljoonaa Norjan kruunuahttp://www.schibsted.com/Annual- Report-2011/Annual-Report/Financial-statements/ (noin 2 031 miljoonaa euroa). Schibsted omistaa Norjan suurimman sanomalehden Verdens Gangin. Myös koko Pohjoismaiden suurin iltapäivälehti, Aftonbladet, on yhtiön hallussa. Syyskuussa 2018 ilmoitettiin, että Schibsted jakautuu kahdeksi yhtiöksi: Schibstediksi ja MPI:ksi. == Historiaa == Christian Schibsted perusti yrityksen vuonna 1839 ja aloitti ensimmäisenä Christiania Adresseblad lehden julkaisun 1885. Aftenpostenin julkaisu aloitettiin vuonna 1860 ja vuonna 1901 sillä oli Norjan laajin levikki, 13 730 kpl. Schibsted on laajentunut yritysostoilla, yritys osti Verdens Gang (VG) -lehden vuonna 1966, Trömso- paikallislehden sekä valokuviin keskittyneen Laboratorie Service AS -yrityksen vuonna 1988. Ruotsissa yritys on ostanut Aftonbladetin vuonna 1996 ja Svenska Dagbladetin vuonna 1998. Schibsted oli vuoteen 1989 asti perheyritys, jolloin muodostettiin osakeyhtiö Schibsted A/S ja yritys listautui Oslon pörssiin heinäkuussa 1992. Samassa yhteydessä muodostetut tytäryhtiöt Aftenposten ja VG listautuivat pian tämän jälkeen. Vuonna 1991 Schibsted perusti Norjan ensimmäisen mainosrahoitteisen antenni-tv-kanavan: TV2. Yritys aloitti sanomalehtiensa viemisen verkkoon vuonna 1995 ja vuonna 2000 se lanseerasi FINN.no ilmoituspalvelun. Vuonna 2005 lanseerattiin talouselämän uutisiin keskittyvä verkkopalvelu e24.se ja vuonna 2006 e24.no. Schibsted yritti menestyä myös hakukonepalveluissa kehittämällä Sesam-nimisen hakukoneen, joka julkaistiin Norjassa ja Ruotsissa. Palvelu saavutti suosiota Norjassa, mutta se lopetettiin molemmissa maissa vuonna 2009. Lisäksi yritys julkaisee muun muassa ilmaislehteä 20 Minutes Ranskassa ja Espanjassa.Anad, Bharat ja Hood, Sophie. 2007. Case study: Schibsted. Harvard Business School. 16\. heinäkuuta 2020 Schibsted osti Oikotien Sanomalta. Schibsted omistaa jo ennestään Tori.fi-palvelun. == FINN.no == FINN.no on Norjan suosituin luokiteltujen ilmoitusten verkkopalvelu. Vuonna 2005 se oli Norjan seitsemänneksi suurin verkkosivusto ja sen markkinaosuus riippuen kategoriasta oli 90–95 %. == Lähteet == == Aiheesta muualla == * Schibstedin virallinen sivusto * Luokka:Norjalaiset viestintäyhtiöt Luokka:Norjalaiset pörssiyhtiöt
Solomon Star

Solomon Star on salomonsaarelainen sanomalehti. Se ilmestyy päivittäin ja sen levikki on noin 5 000. Lehden kaikki uutiset ovat englannin kielellä. == Aiheesta muualla == *Solomon Star Newspaper Luokka:Salomoninsaarelaiset sanomalehdet
Jonas Britschgi

Jonas Britschgi (s. 12. marraskuuta 1982 Maarianhamina) on suomalainen jalkapalloilija ja futsalpelaaja, joka edustaa Ykkösessä pelaavaa GrIFK:ta jalkapallossa ja Porvoon Akillesta futsalissa. Hänen pelipaikkansa on hyökkääjä. Britschgi aloitti jalkapallon nykyisen futsalseuransa Porvoon Akilleksen riveissä. Britschgi on ollut Suomen futsalmaajoukkueen pelaaja. Britschgi on pelannut 11 ottelua Veikkausliigassa. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1982 syntyneet Luokka:Elävät henkilöt
Matangi Tonga

Matangi Tonga on tongalainen kuukausittain ilmestyvä lehti, jota julkaisee Vava'u Press Ltd. Lehden julkaisu aloitettiin syksyllä 1986. Sen nykyinen päätoimittaja on Pesi Fonua. Lehden uutiset ovat englannin kielellä. == Aiheesta muualla == *Matangi Tonga Online Luokka:Tongalaiset sanomalehdet
K. A. Applegate

Katherine Alice Applegate (s. 19. heinäkuuta 1956 Michigan, Yhdysvallat) on yhdysvaltalainen kirjailija, joka on kirjoittanut muun muassa kirjasarjoja Animorphs, Remnants ja Everworld. == Palkinnot == * SCBWI Golden Kite Award 2007: "Paras fiktiokirja" teoksesta Home of the Brave. * Josette Frank Award 2008: teoksesta Home of the Brave. * Newbery-mitali 2013: teoksesta The One and Only Ivan. == Kirjallisuutta == * == Lähteet == Luokka:Yhdysvaltalaiset fantasiakirjailijat Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset tieteiskirjailijat Luokka:Vuonna 1956 syntyneet Luokka:Elävät henkilöt
Verdens Gang

Verdens Gang eli VG on Norjan suurin sanomalehti, noin 262 000 kappaleen levikillään. Se ilmestyy päivittäin, tabloid-koossa. Päätoimittajana toimii Torry Pedersen ja pääkonttori sijaitsee Oslossa. Sanomalehti perustettiin vuonna 1945, ja sen ensimmäinen numero ilmestyi 23. kesäkuuta 1945. Lehden omistaa norjalainen mediakonserni Schibsted. == Lähteet == == Aiheesta muualla == * VG:n websivut Luokka:Norjalaiset sanomalehdet Luokka:Schibsted
Branko Strupar

Branko Strupar (s. 9. helmikuuta 1970 Zagreb, Kroatia) on entinen belgialais- kroatialanen jalkapalloilija. Vuonna 2004 uransa päättäneen Struparin pelipaikka oli hyökkääjä. Vaikka hän on etniseltä alkuperältään kroaatti ja syntynyt Kroatiassa, hän edusti maajoukkuetasolla Belgiaa, jossa myös pelasi parhaat vuotensa. 190 senttimetriä pitkä Strupar aloitti uransa NK Zagrebissa kaudella 1989/1990. Hän edusti seuraa kauteen 1994/1995 asti, jolloin hän siirtyi Racing Genkiin Belgiaan. Hän pelasi Genkissä ensin viisi kautta, jonka jälkeen teki lyhyen visiitin Englantiin Derby Countyyn. Derbystä Strupar palasi lyhyeksi ajaksi takaisin Genkiin, josta pian taas Derbyyn. Hän pelasi Englannissa vielä kolme kautta, kunnes siirtyi saksalaiseen LR Ahleniin, ja sieltä vielä muutamaksi kuukaudeksi Dinamo Zagrebiin, jossa hän päätti uransa. Seurajoukkueuran parhaita saavutuksia olivat Belgian mestaruus vuodelta 1999 ja Kroatian Cupin voitto vuodelta 2004. Kerran Belgian liigan maalikuninkuudenkin (vuonna 1998) voittanut Strupar valittiin Belgian parhaaksi jalkapalloilijaksi mestaruuskauden päätteeksi. Belgian maajoukkueessa Strupar debytoi vuoden 1999 elokuussa Suomea vastaan pelatussa ottelussa. Maajoukkueurallaan hän pelasi yhdessä arvoturnauksessa, EM-kisoissa 2000. Yhteensä hänelle kertyi 17 maaottelua ja seitsemän maaottelumaalia. ==Aiheesta muualla== *Strupar FootballDatabase-tietokannassa Luokka:Belgialaiset jalkapalloilijat Luokka:Vuonna 1970 syntyneet Luokka:Elävät henkilöt
Boris Trajkovski

Boris Trajkovski (, 25. kesäkuuta 1956 – 26. helmikuuta 2004) oli Makedonian tasavallan presidentti vuosina 1999–2004. Trajkovski syntyi Murtinon kylässä lähellä Strumicaa metodistiperheeseen. Hän valmistui 1980 lakimieheksi Skopjen Pyhän Kyrilloksen ja Methodioksen yliopistosta. Hän erikoistui kauppa- ja työlakiin sekä vieraili Yhdysvalloissa, jossa hän opiskeli teologiaa tullakseen metodistisaarnaajaksi. Hänet karkotettiin uskonnollisesta toiminnasta pikkukylään, jossa hän otti hoitaakseen romaniseurakunnan. 1980-luvun vapautumisen jälkeen hän palasi Skopjeen rakennusyhtiön lakiosaston johtoon. Makedonian tasavallan julistauduttua itsenäiseksi Trajkovski liittyi VMRO-DPMNE-puolueeseen. Hän kehitti puolueensa yhteyksiä ulkomaille ja hänet nimitettiin varaulkoministeriksi 21. joulukuuta 1998. Maineestaan maltillisena reformistina Trajkovski valittiin VMRO-DPMNE:n presidenttiehdokkaaksi marraskuun 1999 vaaleihin. Hän voitti Tito Petkovskin 52 % – 45 % albaanivähemmistön äänien ansiosta. Vaalituloksen epäselvyyksien vuoksi hän pääsi presidentiksi vasta kuukauden myöhässä, kun osalla alueista järjestettiin uusi vaali vilpin vuoksi. Kansainvälisestikin arvostettu Trajkovski toi usein esille kristinuskon korostamaa rauhan ja yhteisymmärryksen sanomaa. Trajkovski pyrki myös usein osallistumaan Balkanin alueen eri rauhanpyrkimyksiin. Vuonna 2001 hänen johdollaan onnistuttiin neuvottelemaan rauha Makedonian tasavallan hallituksen ja sitä vastaan taistelleiden albaanisissien välillä. Trajkovski ja kahdeksan muuta matkustajaa menehtyivät helmikuussa 2004, kun heitä kuljettanut Beech 200 Super King Air -lentokone törmäsi huonossa säässä vuoreen Bosnia ja Hertsegovinan alueella. Onnettomuus johtui tutkimusten mukaan miehistön tekemästä virheestä. == Lähteet == * Luokka:Lento-onnettomuudessa kuolleet Luokka:Pohjois-Makedonian presidentit Luokka:Vuonna 1956 syntyneet Luokka:Vuonna 2004 kuolleet
Globus Aerostaticus

Kuumailmapallo (lat. Globus Aerostaticus) on käytöstä poistunut tähtikuvio, joka sijaitsi Vesimiehen ja Kauriin välissä. Se esiintyi Boden Uranographiassa 1801 ja tähtikuvion keksi ranskalainen tähtitieteilijä Joseph Jérôme de Lalande. Samoin kuin monet muutkin de Lalanden tähtikuviot, Kuumailmapallokin jäi historiaan varsin nopeasti. Luokka:Entiset tähdistöt
Metšetlinon piiri

Metšetlinon piiri (, ) on paikallinen itsehallintoalue Baškortostanin tasavallan koillisosassa Tšeljabinskin alueen rajalla. Piiriin kuuluu 12 maalaiskuntaa, ja sen hallintokeskus on Bolšeustjikinskojen kylä (Большеустьикинское). Metšetlinon piirin pinta-ala on 1 557 km². Vuonna 2002 piirin asukasluku oli noin 25 600 ja asukastiheys 16 asukasta/km². Suurimmat etniset ryhmät ovat baškiirit (58,4 %), tataarit (23,6 %) ja venäläiset (16,6 %). Piirin alueella virtaa Ai-joki. Luokka:Baškortostanin piirit
Appenzell (kunta)

Appenzell on kunta Sveitsissä Appenzell Innerrhodenin kantonissa. Appenzellin kunnan keskustataajama on Appenzellin kaupunki, joka ulottuu Schwenden ja Rüten kuntien alueelle. Appenzellin kaupunki on Appenzell Innerrhodenin kantonin keskuspaikka. == Sijainti == Appenzell sijaitsee noin 1 000 metrin korkeudessa Appenzellin Alppien alueella, Sitterjoen laaksossa. == Lähteet == * === Viitteet === == Aiheesta muualla == * Luokka:Appenzell Innerrhodenin kunnat
Tampereen Isku-Volley

Rantaperkiön Isku on lentopalloseura Tampereelta, Suomesta. Naisten ja miesten edustusjoukkueet pelaavat kaudella 2021-2022 Lentopallon naisten 1-sarjassa ja Lentopallon miesten 1-sarjassa. Seura on pelannut nimillä Isku-Volley ja Rantaperkiön Isku. Kausi 2014–2015 oli Iskun 42. kausi valtakunnan miesten korkeimmalla sarjatasolla. == Historia == Rantaperkiön Isku perustettiin vuonna 1911. Isku pelasi ensimmäisen kautensa mestaruussarjassa vuonna 1962, kun vuoden 1961 Suomen-mestari Järvensivun Kisa luopui sarjapaikastaan Iskun hyväksi. Heti ensimmäisellä kaudellaan Isku voitti SM-hopeaa. Seuraavalla kaudella Isku voitti mestaruuden, mutta luopui samalla useiden muiden TUL:n seurojen kanssa sarjapaikastaan. Seuraavan kerran Isku nähtiin mestaruussarjassa kaudella 1965-1966. Tampereen Isku-Volley eriytettiin emoseurasta erilliseksi huippulentopalloseuraksi Vuonna 1990. Takaisin Rantaperkiön isku -nimelle seura siirtyi kaudella 2013–2014. Isku-Volley on lentopalloliigan kokenein seura. Sillä on takanaan yli neljäkymmentä kautta valtakunnan korkeimmalla sarjatasolla. Pelattuja pääsarjaotteluita on kertynyt yli 900, eniten Suomessa. Historiansa aikana joukkue on saavuttanut neljä SM- kultaa, seitsemän hopeaa ja kahdeksan pronssia. Suomen Cupin joukkue on voittanut neljästi ja kahdeksan kertaa saanut hopeaa. Seuralla on myös junioritoimintaa. == Saavutuksia == === SM-sarja === * SM-kultaa 4 kertaa: 1963, 1988, 2002, 2006 * SM-hopeaa 7 kertaa: 1962, 1989, 1992, 1993, 1994, 1995, 2003 * SM-pronssia 8 kertaa: 1981, 1984, 1991, 1996, 1997, 2004, 2009, 2011 === Suomen Cup === * Suomen Cup -mestari 4 kertaa: 1982, 2001, 2002, 2011 * Suomen Cup -hopeaa 8 kertaa: 1976, 1984, 1991, 1993, 1994, 1995, 1996, 2009 == Nimikkopelaajat == * Sami Juvonen * Mika Pyrhönen * Matti Ollikainen * Tapio Kangasniemi * Jussi Heino * Tuomas Tihinen * Anssi Vesanen == Lähteet == == Aiheesta muualla == * Virallinen kotisivu * Isku-Volleyn tilastoja (UrheiluSuomi.com) Luokka:Suomalaiset lentopalloseurat Luokka:Tamperelaiset urheiluseurat Luokka:Rantaperkiö Luokka:Suomen Työväen Urheiluliiton jäsenseurat Luokka:Vuonna 1911 perustetut urheiluseurat
1-butanoli

1-butanoli on väritön orgaaninen yhdiste, joka kuuluu alkoholien aineryhmään. Siitä käytetään myös nimiä n-butanoli, n-butyylialkoholi, propyylikarbinoli, butan-1-oli ja butyylialkoholi. 1-butanolin kemiallinen kaava on C4H9OH ja rakennekaava on CH3(CH2)2CH2OH. Sen leimahduspiste on 29 °C ja itsesyttymislämpötila 345 °C. 1-butanoli liukenee veteen ja asetoniin sekä erittäin hyvin etanoliin ja etyylieetteriin. 1-butanolia käytetään yleisesti liuottimena sekä myös jäätymisenestoaineena polttoaineissa. 1-butanoli voi aiheuttaa ihon ärsytysoireita sekä imeytyä ihon kautta elimistöön. Nieltynä yhdiste aiheuttaa keskushermosto-oireita ja ruoansulatuskanavan ärsytystä. Höyrynä yhdiste voi aiheuttaa silmien ja hengitysteiden ärsytystä. 1-butanoli syövyttää joitakin kumeja ja muoveja. Yhdistettä esiintyy kukkien tuoksuissa ja semiokemikaalina eliöiden viestinnässä. 1-butanoli on eräs butanolin C4H9OH isomeerisistä muodoista. == Katso myös == *Butanoli *2-butanoli *Isobutanoli *Tert-butanoli == Lähteet == * ==Viitteet== == Aiheesta muualla == *OVA-ohje: 1-butanoli *PubChem: 1-Butanol *Human Metabolome Database (HMDB): 1-Butanol *DrugBank: Butan-1-Ol *Kyoto Encyclopedia of Genes and Genomes (KEGG): 1-Butanol *ChemBlink: 1-Butanol *Dr. Duke's Phytochemical and Ethnobotanical Databases: Butanol *Pherobase: Floral Compound – 4OH *Pherobase: Semiochemical – 4OH *Inchem: n-Butyl Alcohol CAS N°: 71-36-3 (pdf) Luokka:Polttoaineet Luokka:Liuottimet Luokka:Primääriset alkoholit Luokka:Sedatiivit
Nerdee

Nerdee oli suomalainen popyhtye, joka toimi vuosina 1995–2008. Yhtye Nerdee perustettiin vuonna 1995. Tuolloin yhtyeen perustajajäsenet olivat lukiossa ja yhtyeen alkuperäinen nimi oli Nerds. Nimen alkuperä liittyy yhtyeen jäsenen Anniina "Annu" Matilaisen voittamaan pukeutumiskilpailuun, johon hän osallistui äitinsä vaatteisiin pukeutuneena esittäen nörttiä. Alkuperäiskokoonpanosta vain Matilainen jatkoi yhtyeen lopettamiseen asti. Jäsenet vaihtuivat, musiikkityyli muuttui rockimmaksi ja yhtyeen nimi jalostui muotoon Nerdie. Yhtye julkaisi ensimmäiset singlensä vuonna 1999, niistä "Burning 4 U / Gonna Be" voitti Jyrki Hit challenge-kilpailun toisen sijan. Debyyttialbumi All About You ilmestyi vuonna 2000. Kun Jaakko Kämäräinen lähti yhtyeestä kolmisen vuotta debyyttialbumin jälkeen, kokoonpanon nimeksi tuli Nerdee. Tällä kokoonpanolla Nerdee julkaisi Diamond Station -albumin vuonna 2003. Kyseinen albumi sisälsi muun muassa uuden version yhtyeen debyyttisinglestä ”Little Words” ja radiohitin "Broken Glass". Niin ikään Diamond Station-albumilla ilmestynyt kappale ”Cold” päätyi Levottomat 3 -elokuvan tunnuskappaleeksi, joka nosti yhtyeen näkyvyyttä. Kun Nerdeen basisti Riikka Sipponen lähti ulkomaille opiskelemaan, tuli yhtyeen kolmannen albumin basistiksi Luis Herrero. Kolmannen, vuonna 2005 ilmestyneen albumin nimi on Walls Around. Valtaosa yhtyeen kappaleista on Emily Handleyn ja Annu Matilaisen säveltämiä ja sanoittamia, muut kokonpanon jäsenet ovat osallistuneet joidenkin kappaleiden tekoon. Yhtye julkaisi kokoelma-albumin jääden sen myötä tauolle keväällä 2007. Helmikuussa 2008 yhtye ilmoitti hajonneensa. ==Jäsenet== * Emily Handley (s. 25. syyskuuta 1980) – laulu * Annukka ”Annu” Matilainen (s. 30. syyskuuta 1979) – rummut * Maria ”Nuppu” Stenros (s. 4. syyskuuta 1981) – koskettimet ja taustalaulu * Laura Kerminen (s. kevät 1981, nyk. Weckström) – kitara * Luis Herrero (s. 4. toukokuuta 1981) – basso, haitari ja taustalaulu ===Entiset jäsenet=== * Jaakko Kämäräinen (s. 1980) – kitara ja taustalaulu * Riikka Sipponen (s. 1980) – basso ja taustalaulu ==Diskografia== ===Albumit=== * All About You (2000) * Diamond Station (2003) * Walls Around (2005) * All About Us (kokoelma, 2007) ===Singlet=== * Little Words (1999) * Burning 4 U / Gonna Be (1999) * Set Me Free (2000) * Broken Glass (2003) * Cold (2003) * No Matter (2004) * Ivy (2005) * Not There / Burning 4 U (2005) ===Musiikkivideot=== *Burning 4 U *Set Me Free *Broken Glass *Cold *Ivy *As You Are ==Aiheesta muualla== * == Lähteet == Luokka:Suomalaiset pop rock -yhtyeet
Kugartšin piiri

Kugartšin piiri (, ) on kunnallinen itsehallintoalue Venäjällä Baškortostanin tasavallan eteläosassa Orenburgin alueen vastaisella rajalla. Piirin hallinnollinen keskus Mrakovon kylä sijaitsee 271 kilometriä pääkaupungista Ufasta. Piiri on perustettu vuonna 1930. Piiri koostuu 20 maalaiskunnasta (kyläneuvostoalueesta), joista suurimmat ovat Mrakovo, Jumaguzino, Maksjutovo ja Kugartši. Kugartšin piirin pinta-ala on 3 371 km². Vuonna 2002 piirin asukasluku oli noin 32 200 ja asukastiheys 9,6 asukasta/km². Suurimmat etniset ryhmät ovat suuruusjärjestyksessä baškiirit, venäläiset ja tataarit. Luokka:Baškortostanin piirit
Main

Main on 524 kilometriä pitkä Reinin sivujoki Saksassa. Se alkaa Baijerin koillisosasta ja virtaa länttä kohti liittyen Reinjokeen Wiesbadenin kaupunkiin kuuluvan Mainz-Kostheimin kohdalla. Yhtymäkohdan toisella rannalla sijaitsee Mainz. Muita joen varren kaupunkeja ovat muun muassa Frankfurt, Würzburg, Offenbach am Main ja Karlstadt. pienoiskuva|vasen|Mainin suualue Reiniin. Jokea on rakennettu Bambergilta ylöspäin Kelheimiin. Se muodostaa osan vesireittiä Pohjanmereltä Mustallemerelle Reinin–Mainin–Tonavan kanavan kautta. Reitti valmistui vuonna 1992. == Lähteet == Luokka:Saksan joet Luokka:Reinin vesistö Luokka:Frankfurt am Main Luokka:Würzburg
Joaquim Chissano

Joaquim Alberto Chissano (s. 22. lokakuuta 1939) oli Mosambikin toinen presidentti. Hän toimi virassaan vuosina 1986-2005\. Chissano syntyi Chibuton kaupungissa, Gazan provinssissa. Hän liittyi Mosambikin vapautusrintama Frelimon toimintaan 1960-luvulla. Hän edusti ryhmittymää Pariisissa ja taisteli sissisodassa Portugalia vastaan. Kun Mosambik vuonna 1975 saavutti itsenäisyyden, Chissano nimitettiin sen ulkoministeriksi. Hänet tunnettiin hyvänä puhujana ja diplomaattina, joka auttoi sovittelemaan radikaalien ja pidättyvien marxistien erimielisyyksiä Frelimossa. Hänestä tuli maan presidentti syksyllä 1986 Samora Machelin lentokoneen syöksyttyä maahan Etelä- Afrikan vuoristoalueella.Joaquim Chissano Biography Jrank Mosambikin sisällissodan päätyttyä ja Renamon kapinallisten järjestäydyttyä poliittiseksi puolueeksi Chissano voitti monipuoluevaalit vuosina 1994 ja 1999. Vuoden 1999 vaaleissa hän voitti Renamon kapinajohtajan Afonso Dhlakaman ääniprosentein 52,3 % - 47,7 %. Hän päätti jättäytyä ehdolta vuoden 2004 vaaleissa ja ehdolle Frelimo-puolueesta asettui Armando Guebuza, joka voitti Dhlakaman jopa suuremmalla erolla kui Chissano. Hän jätti virkansa helmikuussa 2005. Vuosina 2003–2004 Chissano toimi Afrikan unionin puheenjohtajana. == Lähteet == Luokka:Mosambikin presidentit Luokka:Vuonna 1939 syntyneet Luokka:Elävät henkilöt
Arhangelin piiri

Arhangelin piiri (, ) on hallintopiiri Baškortostanissa pääkaupungin Ufan lähellä. Piirin hallintokeskus on Arhangelin kylä. Piiri on perustettu vuonna 1930 ja siihen kuuluu 14 kylähallintoaluetta. Piirin pinta-ala on 2 422 km². Piirissä oli 20 082 asukasta vuonna 2005 ja asukastiheys oli 8,29 as./km². ==Aiheesta muualla== * Piirin sivusto Luokka:Baškortostanin piirit
Natisuta Hetekata

Natisuta Hetekata on suomalais-islantilainen free noise -yhtye. Yhtye on julkaissut yhdysvaltalaisen Majora Recordsin kautta LP:n Ki (1996) sekä tamperelaisen Aareton-levymerkin kautta 10" EP:n Rei!. Yhtye on esiintynyt kerran Pieksämäellä Läsnärockissa 1997. Yhtyeen kokoonpano Ki-levyllä: * "Takashi Fujisawa" (Jyrki Raatikainen) * "Seiji Aochi" (Jarno Mällinen) * "Akitsugo Konno" (Antti Annunen) * Petri Hannus * Ari Eldon Yhtyeen kokoonpano vaihtelee hieman. Ki-albumin kannet on tehnyt taiteilija "J.A. McIntosh" (J. A. Mäki), joka myös esiintyy Rei! albumilla. ==Lähteet== Juha Hurme & Radiopuhelimet: Radiopuhelimet (Like 2006), sivut 156-157, 160-163 Luokka:Monikansalliset yhtyeet
Felis (tähtikuvio)

Kissa () on tähtikuvio, joka ei ole enää käytössä. Vuonna 1799 Joseph Jérôme de Lalande sijoitti sen taivaalle Ilmapumpun ja Vesikäärmeen väliin. Kissa näkyi Boden Uranographiassa 1801. Lalande halusi todennäköisesti kissan taivaalle siksi, että hän piti kissoista. ==Aiheesta muualla== * Obsolete constellations: Felis, the cat * Ian Ridpath's star tales: Felis Luokka:Entiset tähdistöt
Bingu wa Mutharika

Bingu wa Mutharika (24. helmikuuta 1934 – 5. huhtikuuta 2012Eteläisen Afrikan ensimmäinen naispresidentti valtaan Malawissa, viitattu 7.4.2012) oli malawilainen poliitikko ja taloustieteilijä. Hän toimi vuodesta 2004 Malawin presidenttinä. Hän edusti Demokraattista edistyspuoluetta. Mutharika syntyi Thyolossa, noin 30 kilometrin päässä maan suurimmasta kaupungista Blantyrestä. Hänen ristimänimensä oli Brightson Webster Ryson Thom, mutta hän muutti nimensä afrikkalaisemmaksi 1960-luvulla. Myöhemmin hän lisäsi nimeensä 'wa'-etuliitteen. Mutharika oli 37 vuotta naimisissa Ethel Mutarikan kanssa, joka menehtyi 28. toukokuuta 2007. He saivat neljä lasta.Malawi: First Lady, Ethel Mutharika, dies , SW Radio Africa, 29.5.2007 Mutharika opiskeli Delhin yliopistossa Intiassa, missä hän suoritti taloustieteiden maisterin tutkinnon. Toukokuussa 2004 hän tuli Bakili Muluzin seuraajaksi maan presidenttinä. Muluzin ja Mutharikan välit heikkenivät keskinäiseksi taisteluksi, johon kuului yritys erottaa Mutharika, parlamentin toiminnan lukkiutuminen ja vallankaappaussyytöksiä.Confusion over Malawi vote count, BBC News, 21.5.2009 Mutharika erosi UDF-puolueesta 2005 ja perusti Demokraattisen edistyspuolueen, jolla oli vähemmistö parlamentissa. Mutharikan talouspolitiikka houkutteli maahan ulkomaisia sijoittajia ja sai sen bruttokansantuotteen yli seitsemän prosentin nousuun. Malawi muuttui myös viljelyolojen parantamisen ansiosta ruoanviejäksi ja siellä aloitettiin uraanin tuotanto.Malawin huima talouskasvu on katkolla vaaleissa, Yle.fi, 19.5.2009 Vuoden 2009 vaaleihin Mutharika sai kuusi haastajaa. Merkittävin oli John Tembo, jota asettui tukemaan myös Mutharikan oppi-isä, häntä edeltänyt presidentti Bakili Muluzi. Epämääräisesti järjestetyissä vaaleissa Mutharika sai suurimman julkisuuden ja oppositio syytti vaalivilppiä.EU moittii Malawin vaaleja, Yle.fi, 21.5.2009 Mutharika kuoli sydänkohtaukseen huhtikuussa 2012. Hänen seuraajakseen tuli varapresidentti Joyce Banda. == Lähteet == Luokka:Malawin presidentit Luokka:Vuonna 1934 syntyneet Luokka:Vuonna 2012 kuolleet
Merikissa

Merikissa eli kissakala (Anarhichas lupus) on pohjoisissa merissä elävä tylppähampainen ja vahvaleukainen kala. Virheellisesti myös monneja ja etenkin piikkimonnia kutsutaan kissakalaksi niiden englanninkielisen nimen (catfish) mukaan. == Ulkonäkö ja koko == Merikissa on yleensä alle metrin mittainen kala, väriltään harmaanvihreä tai mustan tai punaisen ruskea. Ruumiissa on 10–15 tummempaa poikkijuovaa. == Elintavat == Merikissa elää kalliopohjilla, harvemmin hiekka- tai mutapohjilla, yleensä 20–100 metrin syvyydessä. Se syö kalaa ja kovakuorisia pohjaeläimiä kuten simpukoita, merisiilejä ja taskurapuja. == Levinneisyys == Merikissa elää Pohjois-Atlantin molemmilla rannikoilla ja pohjoisessa Grönlannin, Islannin ja Huippuvuorten vesillä. Se esiintyy Vienanmeressä, Skandinavian rannikolla ja Pohjanmeressä ja myös lounaisessa Itämeressä, sekä etelämpänä Biskajanlahdella ja Välimeren Genovanlahdella. Amerikan rannikolla se on yleinen Cape Codiin saakka etelässä, mutta sitä tavataan joskus New Jerseyssä asti. == Pyydystys == Sukeltajat pyydystävät merikissoja tavallisimmin pitkällä tukevavartisella keihäällä, koska silloin kala ei pääse hyökkäämään sukeltajan kimppuun. Haavoitettuna ja ärsytettynä kissakala käyttäytyy erittäin aggressiivisesti hyökäten kaiken lähellä olevan kimppuun. Norjalaiset kalastajat murskaavat merikissan pään veneensä laitaa vasten otuksen tartuttua heidän pyydyksiinsä; he käyttävät tarkoitukseen erityistä puunuijaa. == Lähteet == == Aiheesta muualla == * Dagbladet: Verdens største steinbit Uutinen ennätyskokoisen merikissan pyydystämisestä Luokka:Merikissat Luokka:Seulonnan keskeiset artikkelit
Santiago Cañizares

José Santiago Cañizares Ruiz (s. 18. joulukuuta 1969 Madrid, Espanja) on espanjalainen entinen jalkapallomaalivahti. == Ura == Cañizares aloitti ammattilaisuransa Real Madridin reservijoukkueessa Castillassa kaudella 1989–1990. Seuraavat kaudet hän vietti Elchessä, Méridassa ja Celtassa, joista jälkimmäisessä hän teki ensiesiintymisensä Espanjan pääsarjassa Primera Divisiónissa kaudella 1992–1993.Ficha del jugador LFP. Viitattu 19.9.2008. Hän palasi takaisin Madridiin vuonna 1994, mutta ei onnistunut vakiinnuttamaan paikkaansa ja siirtyi Valenciaan vuonna 1998. Cañizares auttoi seuran Mestarien liigan loppuotteluun vuosina 2000 ja 2001, Espanjan pääsarjan mestaruuteen vuosina 2002 ja 2004 sekä UEFA Cupin voittajaksi vuonna 2004. Joulukuussa 2007 Valencian uusi valmentaja Ronald Koeman hyllytti Cañizaresin joukkueen kahden muun veteraanipelaajan Miguel Ángel Angulon ja David Albeldan ohella. Kolmikko palasi pelaavaan kokoonpanoon Koemanin saatua potkut, mutta kauden viimeisen ottelun kynnyksellä Cañizares ilmoitti, että hän ja seura ovat purkaneet sopimuksensa ja että hän ei enää jatka joukkueessa kauden päätyttyä.Cañizares rescinde su contrato con el Valencia Marca. Viitattu 19.5.2008. === Maajoukkue === Espanjan maajoukkueessa Cañizares pelasi 45 ottelua. Hän oli mukana vuosien 1994, 1998 ja 2006 MM-kilpailuissa sekä vuosien 1996, 2000 ja 2004 EM-kilpailuissa.Jugadores de la selección Fútbol en la Red. Viitattu 19.9.2008. Arvokilpailuissa Cañizares pelasi kuitenkin vain viisi ottelua (yhden 1994, kolme 2000 ja yhden 2006) ensin Andoni Zubizarretan ja sittemmin Iker Casillasin vietyä ykkösmaalivahdin paikan. Vuoden 2002 MM- kilpailuissa Cañizaresin oli määrä olla ykkösmaalivahti, mutta loukkaantuminen esti lopulta osallistumisen turnaukseen. Cañizares kuului olympiakultaa vuoden 1992 kesäolympialaisissa Barcelonassa voittaneeseen Espanjan joukkueeseen. == Saavutukset == * Mestarien liiga: 1998 * UEFA Cup: 2004 * UEFA Super Cup: 2004 * Espanjan-mestaruus: 1995, 1997, 2002, 2004 * Espanjan cup: 1999, 2008 * Espanjan supercup: 1997, 1999 * Olympiakulta: 1992 * Zamora-palkinto (Primera Divisiónin paras maalivahti): 1993, 2001, 2002, 2004 == Lähteet == == Aiheesta muualla == * Santiago Cañizares Valencian sivustolla * Santiago Cañizares Football Database -sivustolla Luokka:Espanjalaiset jalkapallomaalivahdit Luokka:Espanjalaiset olympiavoittajat Luokka:Vuonna 1969 syntyneet Luokka:Elävät henkilöt
Kidusruoho

Kidusruoho voi viitata seuraaviin: *kidusruohot (Limnophila), kasvisuku ratamokasvien heimossa *kidusruoho, kuvitteellinen taikakasvi kirjasarjassa Harry Potter
Turvatiimi

Turvatiimi Oy (vuoteen 2015 Turvatiimi Oyj) oli suomalainen vartiointiliike. Vuonna 2012 yhtiö työllisti 1 100 henkilöä ja sen liikevaihto oli 38 miljoonaa euroa. Kesäkuussa 2016 G4S Suomi ja Turvatiimi yhdistyivät Avarn Securityksi. == Historia == Vuonna 2004 Suomen Turvatiimi Oy ja Vartioässät Oy yhdistivät voimansa Turvatiimi-nimen alle. Turvatiimi oli osa Helsingin pörssissä noteerattavaa Menire-yhtiötä. Menire otti vuonna 2005 käyttöön nimen Turvatiimi. Tämän jälkeen Turvatiimi osti paikallisia vartiointiliikkeitä ympäri Suomea. Turvatiimi-konserniin kuului myös useita turvallisuustekniikkayrityksiä. Vuonna 2010 Turvatiimi osti suomalaisomisteisen Otso Palvelut Oy:n. Otso Palvelut oli Suomen toiseksi suurin suomalaisomisteinen turvallisuuspalveluita tarjoava yritys. Vuonna 2012 Turvatiimi osti Citywork Security Oy:n ja Entersec Oy:n Oulun liiketoiminnat. Turvatiimi jätti Helsingin pörssin syyskuussa 2015, kun Atine Group sai lunastusmenettelyssä omistusoikeuden kaikkiin osakkeisiin. Yhtiö oli Helsingin pörssissä vuodesta 2005. Yhtiö teki vuodesta 2007 lähtien vuosittain tappiota aina vuoteen 2013 saakka. Tammikuussa 2016 Atine Group myi Turvatiimin norjalaiselle Sector Alarmille. == Yrityksen epäselvyydet == Keväällä 2012 paljastui, että yrityksen vartijat olivat videokuvanneet salaa VR:n työntekijää tämän kodissa sairausloman aikana maaliskuussa 2009. Helsingin Sanomien mukaan salakatselun teki vartiointiliike Otso. Salakatselu rikosnimikkeenä ehti kuitenkin vanhentua ennen poliisitutkinnan aloittamista. == Lähteet == Luokka:Suomalaiset vartiointiliikkeet Luokka:Entiset suomalaiset yritykset Luokka:Entiset suomalaiset pörssiyhtiöt
Lina Tšerjazova

Lina Anatoljevna Tšerjazova (1. marraskuuta 1968 – 23. maaliskuuta 2019) oli uzbekistanilainen freestyle-hiihtäjä, joka kilpaili hypyissä. Hän voitti pronssia EM-kisoissa 1990 silloisen Neuvostoliiton edustajana, kultaa MM- kisoissa 1993 ja olympiakultaa Lillehammerissa 1994 (pistein 166,84). Olympiavoiton juhlimista synkensi tieto, että hänen äitinsä oli kuollut kolme viikkoa aikaisemmin ja kisanjärjestäjät kertoivat siitä hänelle vasta kilpailun jälkeen. Tšerjazova on toistaiseksi maansa ainoa talviolympialaisten mitalisti. == Lähteet == == Aiheesta muualla == * Luokka:Uzbekistanilaiset freestylehiihtäjät Luokka:Uzbekistanilaiset olympiavoittajat Luokka:Vuonna 1968 syntyneet Luokka:Vuonna 2019 kuolleet
Kasper Bøgelund

Kasper Bøgelund Nielsen (s. 8. lokakuuta 1980 Odense, Fyn, Tanska) on tanskalainen jalkapalloilija, joka edustaa Aalborg BK:n joukkuetta Tanskan superliigassa. Bøgelundin pelipaikka on puolustaja. Vaikka Bøgelund syntyi Tanskassa ja on Tanskan kansalainen, hän aloitti ammattilaisuransa Alankomaissa, PSV Eindhovenin joukkueessa. Hän pelasi joukkueessa kausina 1999/2000 – 2004/2005 yhteensä 73 liigaottelua, kunnes siirtyi miljoonan euron siirtosummalla Mönchengladbachiin. Seurajoukkueurallaan hän on voittanut Alankomaiden mestaruuden ja Alankomaiden Cupin, molemmat vuonna 2005. 2008 Bøgelund jätti Mönchengladbachin ja palasi kotimaahansa Aalborgin joukkueeseen. 180 senttimetriä pitkä Bøgelund on pelannut Tanskan maajoukkueessa 13 ottelua. Hän debytoi maajoukkueessa helmikuussa 2002 Saudi- Arabiaa vastaan pelatussa ottelussa ja oli mukana MM-kisoissa samana vuonna. Bøgelund pelasi myös EM-kisoissa 2004. == Lähteet == ==Aiheesta muualla== *Bøgelund FootballDatabase-tietokannassa Luokka:Tanskalaiset jalkapalloilijat Luokka:Vuonna 1980 syntyneet Luokka:Elävät henkilöt
Garage Days Re-Revisited

Garage Days Re-Revisited on thrash metal -yhtye Metallican vuonna 1987 julkaistu EP. Se ei sisältänyt lainkaan yhtyeen omia kappaleita, vaan kaikki kappaleet olivat cover-versiota toisten yhtyeiden kappaleista. EP:n sisältö julkaistiin uudelleen yhtyeen cover-kokoelmalla Garage Inc. vuonna 1998. Kyseinen EP oli myös yhtyeen ensimmäinen äänitetty julkaisu, jossa Jason Newsted soittaa bassoa. == Kappalelista== Kappaleiden nimien perässä yhtye, joka oli kappaleen alkuperäinen esittäjä. # (Diamond Head) # (Holocaust) # (Killing Joke) # (Budgie) # (Misfits) == Kokoonpano == * James Hetfield – laulu, rytmikitara * Kirk Hammett – soolokitara * Jason Newsted – basso, taustalaulu * Lars Ulrich – rummut == Aiheesta muualla == * * Luokka:Vuoden 1987 EP:t Luokka:Metallican albumit